การเยียวยาผู้บาดเจ็บชุดแรก จากเหตุการณ์แผ่นดินไหวในเฮติ ของหน่วยแพทย์พยาบาลบนเรือ Comfort
เหยื่อแผ่นดินไหวครั้งใหญ่ในเฮติ 2 คน ถูกนำตัวขึ้นเฮลิคอปเตอร์ส่งไปยังเรือ Comfort ของกองทัพเรือสหรัฐเมื่อวันอังคารที่ผ่านมา ก่อนที่เรือ
เตียงคนไข้2 เตียงถูกเข็นอย่างรวดเร็วจากลิฟต์ ตรงเข้าไปในเขตผู้ป่วยบนเรือ Comfort เตียงหนึ่งคือชายหนุ่มอายุ 20 ปีที่ได้รับบาดเจ็บที่ศรีษะและอีกเตียงหนึ่งมีร่างของเด็กน้อยอายุ 6 ขวบที่กระดูกเชิงกรานแตกเพราะถูกอิฐทับหน่วยแพทย์พยาบาลของกองทัพเรือสหรัฐต่างใช้ความพยายามอย่างเต็มที่ในการรักษาผู้ป่วยทั้ง2 คน นาวาโท Shawn Safford ศัลยแพทย์เด็กบนเรือ Comfort สวมเสื้อคลุมผ่าตัด ที่มีสัญลักษณ์มนุษย์ค้างคาวติดอยู่ เพื่อเตรียมพร้อมสำหรับการรักษาผู้บาดเจ็บหลังจากได้รับข้อความจากหน่วยแพทย์อีกหน่วยหนึ่งก่อนหน้านี้ คุณหมอSafford บอกว่า หากมีการเรียกตัวนักบินมากลางดึกเช่นนี้แสดงว่าอาการของผู้บาดเจ็บทั้ง 2 คนต้องสาหัสไม่น้อยเพราะเที่ยวบินกลางคืนนั้นมีไว้ในยามฉุกเฉิน สำหรับผู้ป่วยอาการหนักเท่านั้นคุณหมอระบุว่าจำนวนแพทย์พยาบาลที่อยู่บนเรือ Comfortค่อนข้างพอเพียง และเชื่อว่าอุปกรณ์ทางการแพทย์ที่ดีที่สุดของสหรัฐต่างรวมกันอยู่บนเรือลำนี้ ทหารเรือผู้ช่วยแพทย์บนเรือComfort Yves Henry ผู้รับหน้าที่เป็นล่ามเล่าว่าเขาได้พบกับผู้ได้รับบาดเจ็บวัย 6 ขวบแล้ว เด็กน้อยผู้นั้นบอกกับเขาว่าชื่อ Lionelพร้อมทั้งให้เบอร์โทรศัพท์ของคุณพ่อไว้ด้วย ซึ่งบรรดาเจ้าหน้าที่ กำลังติดตามเสาะหาผู้ปกครองของเหยื่อแผ่นดินไหววัยเยาว์ผู้นี้อยู่โดยเวลานี้หนูน้อยลีโอเนล กำลังหลับพักผ่อนอยู่ในห้องไอซียู ขณะนี้ผู้ป่วยทั้ง2 คนกำลังอยู่ในการดูแลของแพทย์อย่างใกล้ชิดในห้องไอซียู โดยนาวาโท Tim Donahue หัวหน้าศัลยแพทย์ของเรือ Comfort ผู้รับผิดชอบดูแลเรื่องการรักษาพยาบาลผู้ป่วยทั้ง2 คน และควบคุมการทำงานของหน่วยแพทย์พยาบาลบนเรือ Comfortกล่าวชื่นชมการปฎิบัติงานร่วมกันเป็นอย่างดีของเจ้าหน้าที่บนเรือ ในการเยียวยาผู้บาดเจ็บชุดแรกจากเหตุการณ์แผ่นดินไหวในเฮติซึ่งคาดว่าในช่วงไม่กี่วันข้างหน้านี้ จะมีผู้บาดเจ็บจำนวนมาก ถูกส่งตัวมาจากเรือบรรทุกเครื่องบินของสหรัฐCarl Vinson และจากศูนย์ช่วยเหลือผู้ประสบภัยในกรุง Port-au-Princeอีกหลายร้อยคน